<<แหล่งเสาะหาของดี>>

     จังหวัดเชียงใหม่ ถนนศรีวิชัย ทางขึ้นดอยสุเทพ เลยจากประตูมหาวิทยาลัยเชียงใหม่และสถานีตำรวจภูพิงค์มาประมาณ 500 เมตร อยู่ขวามือ จะเห็นสัญลักษณ์วัวแดง ไทย-เดนมาร์กชัดเจนครับ

<<ไต้ก๋งตัวมากประสบการณ์ พึมพำก่อนออกเรือ>>

      GB และทีมงาน กำลังจะหนีขึ้นดอยสุเทพกัน แต่แดดมันร้อนแรงสุดจะบรรยาย เลยอยากแวะหาอะไรเย็นๆหวานๆทานซะหน่อย ขับรถผ่านๆเผินจะเห็นแต่รูปกล่องนม วัวแดงอันเบ้อเริ่มตั้งตระหง่านอยู่ พอเลี้ยวเข้าไปด้านในจะพบร้านหลังคาทรงจั่วสูง โครงสร้างเป็นไม้ มุงสังกะสี หลังคากันสาดเป็นสีเขียวๆ ลักษณะเหมือนเพิงรอขึ้นรถแถวๆต่างจังหวัด 555+ แต่ความสูงหลังคากันสาดค่อนข้างต่ำไปนิด สำหรับคนสูงๆอย่างผมดินลำบากไม่ใช่น้อย 555+ โดยจริงๆแล้วร้านอยู่พื้นที่โรงงานขององค์การส่งเสริมกิจการโคนมแห่งประเทศไทย ของกระทรวงเกษตรและสหกรณ์ (อ.ส.ค.) ภาคเหนือตอนบนครับ ด้านหลังของร้านเป็นออฟฟิศที่ทำการวิจัยและโรงงานผลิต ที่จะมีเหล่าสมาชิกสหกรณ์โคนมภาคเหนือตอนบน นำน้ำนมดิบมาส่งเพื่อทำการแปรรูปและจัดจำหน่ายกันหลากหลายรูปแบบเลยจ๊ะ โดยจะมีทั้ง นมสด ไอศครีม โยเกิร์ต เนยแข็งและขนมครับ แต่ที่นิยมกันก็จะยกตัวอย่าง เช่น จำพวกไอศครีมแบบแปรรูปผสม จะมี ถั่วดำ ข้าวเหนียว รวมมิตร เผือก ใบเตย ทุเรียน ช็อคชิพ กาแฟ กะทิ เป็นต้นครับ ราคาแท่งละ 10 บาท และถ้วย 20 ครับ ส่วนไอศครีมจำพวกนมสด ซึ่งผลิตโดยกลุ่มวิจัยและพัฒนาผลิตภัณฑ์นม ก็จะมี 4 รส คือ วนิลลา สตรอเบอร์รี่ กาแฟ และช็อคโกแลต ราคา 20 ขาดตัวจ๊ะ ด้านโยเกิร์ต ถ้วยละ 12 บาท ที่ตีแบรนด์เป็นไทย-เดนมาร์ก มี 4 รสคือรสธรรมชาติ ลูชิด สตรอเบอร์รี่ และผลไม้รวมครับ ปิดท้ายนมใส่ถุงสีขาวสกรีนลายทั้งแบบแต่งกลิ่นและเปรี้ยว ที่สมัยเด็กๆใครๆก็ต้องเคยดื่มแน่นอน ก็มีรสจืด หวาน โกโก้และนมเปรี้ยวกลิ่นลิ้นจี่ครับ 555+ ถุงละ 7 บาท ส่วนโยเกริ์ตพร้อมดื่มเป็นขวดๆ ยี่ห้อของห้วยแก้วเองละขวดละ 12 บาท ครับในร้านเป็นเคาร์เตอร์ง่ายๆสบายๆ เหมือนอยู่ร้านของชำ ขายผักยังไงอย่างงั้นครับ 555+ เดินเข้าไปสำรวจตรวจตรา เปิดหาหยิบจ่ายเงินที่เคาร์เตอร์ที่ป้าแกประจำการกันได้เลยครับ หรือหาไม่เจออย่างไรบอกป้าแกได้ เดี๋ยวแกจะบอกเองครับ ว่าแล้วควานหาของล้ำค่า แล้วท้าทายกันสักหน่อยดีกว่าจ๊ะ

<<ของมีค่าที่เสาะหากัน>>
  
     - ไอศครีมนมสด รสวนิลลา (20 บาท) ????????????????: ไอศครีมสีขาวนวล โดนแช่แข็งมาในถ้วยคัพกระดาษ เย็นเฉียบๆ ตอนแรกเปิดฝาไม่ออก แต่ด้วยความอยากทานจัดยังไงก็ต้องออกให้ได้ 555+ เนื้อตอนแรกแข็งไปนิด ตักยากนิดหน่อย อาจเป็นเพราะแช่มาแข็งโป๊กๆพอสมควร แต่พอทานไปเรื่อยๆ เนื้อไอศครีมเริ่มอ่อนตัวลง เผยให้เห็นเนียนๆ ละเอียดๆไม่มีเกร็ดน้ำแข็งให้กวนใจเลย ชุ่มฉ่ำๆนมเต็มๆ ออกหอมวนิลลาหน่อยๆกำลังดี หวานนมแบบเข้มข้น ละลายช้า อมในปากรอละลาย หลับตาพริ้มนึก นี่มันนมเข้มข้น ระดับคุณภาพชัดๆ !!!

     - โยเกิร์ตพร้อมดื่ม (12 บาท) ????????????????: โยเกริ์ตสีออกเหลืองอ่อนๆ ขาวจั๊วน่าทานดีครับ บรรจุขวดขนาดพอดีๆ 120 มล. พอได้กระดกซด 3 อึกครับ 555+ โยเกิร์ตที่นี่ กลิ่นไม่แรง ซดคล่องไหลลื่น หวานและเปรี้ยวกำลังดี ไม่เหนียวคอ ไม่เหมือนบางยี่ห้อ ซดไปแล้วแทบต้องทานน้ำตามไป 2 ขวด หวานแสบไส้ ใส่น้ำตาลกันไปกี่โลก็ไม่ทราบ อร่อยดีครับ กดไปคนเดียว 3 ขวดแบบนันสตอปจ๊ะ 555+

<<เข้าท่าเรือ ประเมินผลงาน>>

      >รสชาติ – 4/5 : เป็นผลิตภัณฑ์นมที่ดีในเรื่องคุณภาพจริงๆครับ รู้สึกได้จากรสสัมผัสที่ดีงาม มั่นใจได้ด้วยวัตถุดิบที่ดีจากเหล่าเกษตรกรไทย มีความสด สะอาด เข้มข้นดีครับ รสออกหวานและแต่งกลิ่นมาได้ดี มีความชัดเจนในรสชาติ ไม่หวานและเปรี้ยวจนเกินไป พอเหมาะพอควร หน้าตาและสีสันน่าทานปานกลางครับ

      >ราคา – 5/5 : ขอย้ายสำเนาทะเบียนบ้าน เข้าไปอยู่ด้วยได้ไหมเค๊อะ ของถูกและดียังมีในโลก นี่แหละที่เราใฝ่หากันครับ ราคาแทบหาไม่ได้แล้วแบบนี้ในปัจจบัน ปริมาณท่วมท้น แน่นถ้วยดีมากครับ ส่วนเรื่องคุณภาพเกินคำบรรยายครับ ไอศครีมโฮมเมดเจ้าดังๆบางเจ้า ลูกละ 50 กว่าบาท ยังมีอายแน่นอนครับ

      >บรรยากาศ – 3.5/5 : ร้านเรียบง่ายสบายๆ บ้านๆดีครับ บรรยากาศดีใช้ได้ ไม่ร้อน นั่งกันได้ชิวๆเรื่อยๆเลย ถ้ามาช่วงหน้าหนาวน่าจะแจ่มมาก แอร์ไม่ต้องพึ่งพิง Wifi ไม่มีบริการ โต๊ะ-เก้าอี้ เป็นเหล็กและไม้ธรรมดาๆ พอได้นั่งทานเล่นกันไป มีอยู่ประมาณอยู่ 8-10 โต๊ะ ห้อมล้อมไปถึงโซนด้านหลังร้าน หลืบๆหน่อย 555+ ห้องน้ำสะอาดดีมากครับ เราสามารถแอบไปเข้าในออฟฟิศด้านในโรงงานได้ครับ สอบถามทางกับพี่ๆเค้าได้ พี่ๆลุงๆป้าๆใจดีทุกคนครับ
 
     >บริการ – 4/5 : พี่ๆลุงๆป้าๆใจดีมากๆ มีความเป็นกันเอง อัธยาศัยดีครับ แนะนำและบอกทางเราไปห้องน้ำด้วยน่ารักมากๆครับ พูดจาสุภาพปานกลางและยิ้มแย้มแจ่มใสดี แต่แอบมีไม่ค่อยสนใจเราเล็กๆ อารมณ์ประมาณสบายๆได้เลยลูก ทำตัวเหมือนอยู่บ้าน จะหยิบฉวยอะไร มาจ่ายตังค์ก็พอ 555+ ความเร็วในการตระเตรียมก็ปานกลางครับ แม้จะเพียงแค่ทอนตังค์เท่านั้น 555+ สถานที่จอดรถหน้าร้าน รถใหญ่เข้าได้สบาย 5-6 คันครับ จอดหน้าร้านหรือบริเวณด้านหลังในป่าเบาๆได้อีก 8-10 คันครับ

<<ดีไม่ดี ลูกเรือรุ่นพี่ฟันธง>>

     ของดีๆ ราคาไม่แพง สนับสนุนสินค้าและเกษตรกรไทยกันเยอะๆนะครับ

---------------------------------------------------------------------
     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

